Kymenlaakson käräjäoikeudessa on luettu syytteet liian pitkälle menneessä naapurikiistassa. Kouvolassa asuvaa pariskuntaa syytetään naapuriperheen vainoamisesta.

Riita alkoi jo muuton yhteydessä, ja vainoamisesta syytetyn pariskunnan hermo paloi lopullisesti kun naapuri teki taloonsa katon korotuksen. Vaimo kertoi poliisitutkinnassa, että naapurin tekemä katon korotus on pilannut pariskunnan elämän.

Pariskunta on syytteen mukaan tehnyt 1,5 vuoden ajan naapurin pihalla useasti ilkivaltaa ja anastanut sieltä tavaraa jatkuvasti. He ovat vieneet muun muassa perheen lasten polkupyörät, grillin, potkukelkan, luumupuun taimen ja mangolia-pensaan.

Lisäksi he ovat syytteen mukaan vahingoittaneet naapurin kukkapenkkiä tuhoamalla istutuksia ja katkomalla kukkia sekä levittämällä lasinsiruja nurmikolle.

Tapauksen käsittely alkoi keskiviikkona Kouvolassa. Tuomio jutussa annetaan marraskuun loppupuolella.